Official Journal L 263 , 24/09/1983 P. 0033 - 0036

Spanish special edition: Chapter 13 Volume 14 P. 0201

Portuguese special edition Chapter 13 Volume 14 P. 0201

Finnish special edition: Chapter 15 Volume 4 P. 0136

Swedish special edition: Chapter 15 Volume 4 P. 0136



Id-Direttiva tal-Kunsill tad-19 ta’ Settembru 1983 li temenda għall-ħames darba (l-asbestos) id-Direttiva 76/769/KEE dwar l-approssimazzjoni tal-liġijiet, tar-regolamenti u tad-disposizzjonijiet amministrattivi ta’ l-Istati Membri li jirriggwardjaw ir-restrizzjonijiet fuq l-użu u t-tqegħid fis-suq ta’ xi sustanzi u preparazzjonijiet perikolużi (83/478/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi il-Komunità Ekonomika Ewropea, u b’mod partikolari l-Artikolu 100 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-użu ta’ l-asbestos u ċerti prodotti li fihom l-asbestos jistgħu jirrilaxxaw, għad-detrimenti tas-saħħa tal-bniedem, fibri u trab li jista’ jikkawża l-asbestosis u l-kanċer; Billi l-prevenzjoni hija l-aħjar mod biex wieħed jipproteġi s-saħħa tal-bniedem; Billi mod effettiv ħafna biex wieħed jipproteġi s-saħħa tal-bniedem u l-ambjent huwa li jkun ipprojbit l-użu ta’ ċerti fibri, bħal ma huma l-krokidolite (asbestos ikħal), li skond xi sorsi xjentifiċi huwa partikolarment perikoluż; Billi, b’dana kollu, fil-preżent m’hemm l-ebda possibilità li l-krokidolite jiġi pprojbit b’mod totali; billi ma huwiex raġonevoli li wieħed jissuġġerixxi li l-prodotti kollha li fihom il-krokidolite jiġu mneħħija mis-suq minħabba l-fatt li l-manipulazzjoni ta’ dawn il-prodotti bil-għan li jiġu mneħħija jew distrutti jkun sors ta’ periklu għas-saħħa tal-bniedem, peress li xi fibri jistgħu joħorġu ma tul il-proċess; Billi ċerti prodotti li fihom il-krokidolite bħal ma huma siġilli u pajpijiet ta’ l-asbestos-siment jew ‘torque converters’ ma’ jistgħux jiġu mibdula kompletament fil-futur qarib fil-livel tal-Komunità b’xi sostituti li jkollhom għall-anqas l-istess propjetajiet; Billi huwa neċessarju li jiġi pprovdut tikkettjar speċjali li juri r-riskji involuti meta wieħed juża prodotti li fihom fibri ta’ l-asbestos; Billi il-proċess ta’ l-ittikkettjar ta’ dawn il-prodotti huwa suġġett f’xi Stati Membri għal regoli li huma differenti rigward il-kondizzjonijiet dwar it-tqegħid fis-suq; Billi din id-Direttiva tirrestrinġi t-tqegħid fis-suq u l-użu tal-krokidolite u prodotti li fihom il-fibri tal-krokidolite; Billi r-restrizzjonijiet dwar it-tqegħid fis-suq u l-użu ta’ fibri oħra ta’ l-asbestos u ta’ prodotti li fihom minn dawk il-fibri jistgħu iżidu l-protezzjoni tas-saħħa tal-bniedem; billi sakemm ikun hemm disposizzjonijiet tal-Komunità dwar dawn it-tipi ta’ restrizzjonijiet, il-miżuri ta’ armonizzazzjoni li għandhom x’jaqsmu ma’ dawk il-fibri jew prodotti huma limitati għad-disposizzjonijiet li għandhom x’jaqsmu ma’ l-ittikkettjar; Billi huwa neċessarju li terġa’ tiġi studjata perjodikament is-sistema ta’ l-eżenzjoni stabbilita f’din id-Direttiva fid-dawl ta’ progress tekniku u xjentifiku u billi wieħed jikkonsidra l-possibilità li jissosstitwixxi l- krokidolite b’sustanzi anqas perikolużi, bil-ħsieb li jsiru l-emendi adatti meta jkun hemm bżonn; Billi l-projbizzjoni ta’ xi fibri ta’ l-asbestos u n-numru ta’ disposizzjonijiet varji dwar l-ittikkettjar imposti minn xi Stati Membri jaffettwaw il-funzjonament tas-suq komuni; billi huwa għalhekk neċessarju li jiġu approssimati l-liġijiet, ir-regolamenti u d-disposizzjonijiet amministrattivi relevanti fl-Istati Membri u li għalhekk jiġi emendat l-Anness tad-Direttiva 76/769/KEE [4], kif l-aħħar emendata bid-Direttiva 83/264/KEE [5] ADOTTA DIN ID-DIRETTIVA: Artikolu 1 L-Anness tad-Direttiva 76/769/KEE għandu jsir l-Anness I. Artikolu 2 Il-punt 5 li ġej huwa b’dan miżjud ma’ l-Anness I tad-Direttiva 76/769/KEE. "5.Fibri ta’ l-asbestos 5.1.Il-KrokidoliteNumru SAK 12001-28-4 | 5.1.It-qegħid fis-suq u l-użu ta’ din il-fibra u tal-prodotti li jkun fihom lilha għandhom ikunu pprojbiti.Kull Stat Membru jista’, b’dana kollu, jħalli li prodotti li fihom din il-fibrali jitqiegħdu fis-suq sat-30 ta’ Ġunju 1988, basta li jkunu ġew manifatturati qabel l-1 ta’ Jannar 1986.Kull Stat Membru jista’ wkoll ikun eżentat mill-projbizzjoni ta’ l-użu ta’ prodotti li jkun fihom din il-fibra basta li dawn ikunu ġew immanifatturati, tqiegħdu fis-suq jew kienu użati qabel l-1 ta’ Jannar 1986.Mingħajr preġudizzju għad-disposiżżjonijiet li jinsabu f’Direttivi oħra tal-Komunità, l-Istati Membri jistgħu wkoll jeskludu minn din il-projbizzjoni il-prodotti t’hawn taħt, inklużi l-fibri u l-prodotti li ma humiex kompletament lesti li huma essenzjali għall-manifattura tagħhom:(a)pajpijiet ta’ l-asbestos-siment(b)siġilli, madaffjuni (gaskets), ‘glandpackings’ u kompensaturi flessibli li jirreżistu l-aċidu u t-temperaturi(c)‘torque converters’ | 5.2.Il-fibri kollha ta’ l-asbestos:Krokidolite Numru SAK 12001-28-4Krisotile, Numru SAK 12001-29-5Armosite, Numru SAK 12172-73-5Antopillite, Numru SAK 77536-67-5Aktinolite, Numru SAK 77536-66-4Tremolite, Numru SAK 77536-68-6 | 5.2.Mingħajr preġudizzju għal punt 5.1, it-tqegħid fis-suq u l-użu ta’ prodotti li fihom dawn il-fibri jista’ jkun permissibbli biss jekk il-prodotti jkollhom tikketta li tkunu konformi mad-disposizzjonijiet fl-Anness II. | Artikolu 3 L-Anness II li ġej huwa b’dan miżjud mad-Direttiva 76/769/KEE: " ANNESS II Disposizzjonijiet speċjali dwar l-ittikkettjar tal-prodotti li fihom l-asbestos 1. Kull prodott li fih l-asbestos jew l-imballaġġ tiegħu għandu jkollu tikketta definita kif ġej: (a) it-tikketta li tkun konformi mal-mudell t’hawn taħt għandha tkun mill-anqas għolja 5ċm (H) u wiesgħa 2,5ċm; (b) għandha tkun tikkonsisti f’żewġ partijiet: - il-parti ta’ fuq (h1 = 40 % H) għandha tinkludi l-ittra ‘"a" bl-abjad, fuq sfond iswed, - il-parti t’isfel (h2 = 60 % H) għandha tinkludi l-kliem standard bl-abjad u/jew bl-iswed, fuq sfond aħmar, u għandha tinqara b’mod ċar; (c) jekk il-prodott ikun fih il-krokidolite, il-kliem"fih l-asbestos" użat bħala kliem standard għandu jiġi mibdul bil-kliem "fih krokidolite/asbestos ikħal". L-Istati Membri jistgħu jeskludu mid-disposizzjonijiet ta’ dan l-ewwel sotto-paragrafu il-prodotti ntiżi biex jitqiegħdu fis-suq fit-territorju tagħhom. L-ittikkettjar ta’ dawn il-prodotti għandu madankollu jkollu l-kliem "fih l-asbestos"; +++++ TIFF +++++ (d) jekk l-ittikkettjar jkun fil-forma ta’ stampar dirett fuq il-prodotti, kulur wieħed li joħloq kuntrast mal-kulur ta’ l-isfond huwa biżżejjed. 2. It-tikketta msemmija f’dan l-Anness għandha tiġi miżjuda mar-regoli li ġejjin: (a) fuq kull l-iċken unità fornuta; (b) jekk il-prodott fih komponenti bażati fuq l-asbestos, huwa biżżejjed li dawn il-komponenti biss jkollhom it-tikketta. L-ittikkettjar jista’ ma jsirx jekk iċ-ċokon jew l-imballaġġ mhux adatt jagħmluha impossibbli li tikketta titwaħħal mal-komponent. 3. L-ittikkettjar ta’ prodotti ippakkjati li fihom l-asbestos 3.1. Id-dettalji li ġejjin għandhom jidhru fuq l-ittekkjar b’mod ċar u li ma jitħassarx fuq l-imballaġġ ta’ prodotti ppakkjati li fihom l-asbestos: (a) is-simbolu u l-indikazzjonijiet ta’ periklu relevanti bi qbil ma’ dan l-Anness; (b) l-istruzzjonijiet tas-sigurtà li għandhom jintgħażlu bi qbil mad-dettalji f’dan l-Anness, safejn ikunu relevanti għal dak il-prodott partikolari. Meta l-informazzjoni addizzjonali tas-sigurtà tkun ipprovduta fuq l-imballaġġ, din m’għandix iddgħajjef jew tikkontradixxi id-dettalji mogħtija bi qbil ma’ (a) u (b). 3.2. L-ittikkettjar bi qbil ma’ 3.1 għandu jseħħ bis-saħħa ta’: - tikketta mwaħħla sewwa ma’ l-imballaġġ, jew - tikketta (li tintrabat) mqabbda ma’ l-imballaġġ, jew - stampar dirett fuq l-imballaġġ. 3.3. Il-prodotti li fihom l-asbestos u li huma imballati mgeżwra fi plastik mhux issikkatt jew uħud ta’ dan it-tip għandhom jiġu kkunsidrati bħala prodotti imballati u għandhom isirulhom it-tikketti bi qbil ma’ 3.2. Jekk xi prodotti jiġu sseparati minn imballaġġ bħal dan u mqiegħda fis-suq mhux imballati, kull l-iċken unità pprovduta għandu d-dettalji ta’ l-ittikkettjar bi qbil ma’ 3.1. 4. L-ittikkettjar ta’ prodotti mhux imballati li fihom l-asbestos Għall-prodotti mhux imballati li fihom l-asbestos, l-ittikkettjar għandu jsir bi qbil ma’ 3.1 permezz ta’: - tikketta mwaħħla sewwa mal-prodott li fih l-asbestos, - tikketta (li tintrabat) mqabbda sewwa ma’ prodott bħal dan, - stampar dirett fuq il-prodotti, jew, jekk dan imsemmi hawn fuq ma jkunx raġonevolment prattiku bħal fil-każ, per eżempju, taċ-ċokon tal-prodott, in-natura mhux adatta tal-propjetajiet tal-prodott jew xi diffikultajiet tekniċi permezz ta’ fuljett b’ittikkettjar skond 3.1 5. Mingħajr preġudizzju għad-disposizzjonijiet tal-Komunità dwar is-sigurtà u l-iġene fuq ix-xogħol, it-tikketta mwaħħla mal-prodott li jista’, fil-kuntest ta’ l-użu tiegħu, jkun ipproċessat jew lest, għandha tkun akkumpanjata b’kull istruzzjonijiet ta’ sigurtà li tista’ tkun adatta għal prodott ikkonċernat, u b’mod partikolari b’dan li ġej: - jekk possibli uża fil-beraħ jew f’xi post b’ventilazzjoni tajba, - preferibilment uża l-għodda ta’ l-idejn jew għodda ta’ veloċità baxxa li jkollha, jekk meħtieġ, faċilità ta’ ġbir tat-trab. Jekk prodotti ta’ veloċità għolja jkunu wżati, għandu jkollhom dejjem din il-faċilità, - jekk possibli, xarrab qabel il-qtugħ jew it-tħaffir, - xarrab it-trab u poġġih f’reċipjent magħluq bil-galbu u eliminah b’mod bla periklu. 6. L-ittikketjar ta’ kull prodott intiż għal użu domestiku li ma hux kopert taħt 5 u li, waqt l-użu, x’aktarx jirrilaxxa il-fibri ta’ l-asbestos, għandu, jekk meħtieġ, ikollu l-istruzzjonijiet ta’ sigurtà li ġejjin: "biddel meta mikdud", 7. L-Istati Membri jistgħu jagħmlu t-tqegħid fis-suq fit-territorju tagħhom ta’ prodotti li fihom l-asbestos suġġett għall-użu tal-lingwa jew tal-lingwi uffiċjali tagħhom fuq l-ittikkettjar. " . Artikolu 4 1. L-Istati Membri għandhom idaħħlu fis-seħħ id-disposizzjonijiet meħtieġa biex ikunu konformi ma’ din Direttiva fi żmien 30 xahar min-notifika tagħha [7]. Għandhom jinfurmaw lill-Kummissjoni b’dan minnufih. 2. L-Istati Membri għandhom jikkomunikaw lill-Kommissjoni it-test tad-disposizzjonijiet tal-liġi nazzjonali li huma jadottaw fil-qasam kopert f’din id-Direttiva. Artikolu 5 Din id-Direttiva hija indirizzata lill-Istati Membri. Magħmula fi Brussel, fid-19 ta’ Settembru 1983. Għall-Kunsill Il-President G. Varfis [1] ĠU C 78, tat-28.3.1980, p. 10. [2] ĠU C 125, tas-17.5.1982, p. 159. [3] ĠU C 331, tas-17.12.1980, p. 5. [4] ĠU L 262, tas-27.9.1976, p. 201. [5] ĠU L 147, tas-6.6.1983, p. 9. [7] Din id-Direttiva kienet innotifikata lill-Istati Membri fil-21 ta’ Settembru 1983. --------------------------------------------------